Eelnõu

N A R V A    L I N N A V A L I T S U S

KORRALDUS
	Narva
	....................... 2013. a  nr ...................


Maaüksusele aadressi määramine (A. Juhhanovi tn 28)
1. Asjaolud ja menetluse käik
Narva linna haldusterritooriumil asub reformimata maa ligikaudse pindalaga 670 m2, mis asub kinnistute A. Juhhanovi tn 28a (51104:004:0065), Rakvere tn 47 (51104:004:0161) ja Rakvere tn 49 (51104:004:0009) kõrval.
Vastavalt Maa-ameti 06.12.2011 kirjale nr 1-12.3/9909 selle maaüksuse (piiride ettepanek, lisa 1) puhul on tegemist maaga, mille osas Maa-amet viib läbi riigi omandisse jätmise menetluse. Eelmainitud menetluse läbiviimiseks tuleb määrata maaüksusele aadress.
2. Õiguslikud alused

2.1 Ruumiandmete seaduse § 54 lõike l järgi on koha-aadressi määrajaks kohalik omavalitsus ja § 55 lõike l kohaselt teeb aadressitoimingud ning asjakohased otsused koha-aadressi määraja omal algatusel;
2.2 Narva Linnavolikogu 06.05.2010 määruse nr 20 “Kohanime määramise kord” punkti 2.2.4 alusel määrab Narva Linnavalitsus korraldusega aadressi koos majanumbriga ehitisele või muule asukoha osutust vajavale objektile.
3. Otsus
Määrata piiride ettepanekul (lisa 1) näidatud maaüksusele pindalaga 670 m2 aadress Narva linn, A. Juhhanovi tn 28.
4. Rakendussätted

4.1 Korraldus jõustub teatavakstegemisest.

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

